作者:高適
標題:同房侍禦山園新亭與邢判官同遊
內容:隱隱春城外，朦朧陳跡深。君子顧榛莽，興言傷古今。決河導新流，疏徑蹤舊林。開亭俯川陸，時景宜招尋。肅穆逢使軒，夤緣事登臨。忝遊芝蘭室，還對桃李陰。岸遠白波來，氣喧黃鳥吟。因睹歌頌作，始知經濟心。灌壇有遺風，單父多鳴琴。誰為久州縣，蒼生懷德音。